મુખ્યમંત્રીએ વડનગરની બે દિકરીઓ તાના-રીરીની સંગીત સાધનાને સન્માન આપી રાજ્ય સરકાર દ્વારા સિધ્ધહસ્ત કલાકારોને અપાતા તાનારીરી એવોર્ડ અન્વયે ૨૦૧૪નો આ એવોર્ડ સ્વરયોગિની ડો.પ્રભા અત્રેને રાજ્ય સરકાર દ્વારા રૂપિયા પાંચ લાખનો પુરસ્કાર,શાલ અને સન્માનપત્ર અર્પણ કર્યા હતા. આનંદીબેને વડનગરના પ્રાચીન,બૌધ્ધ અવશેષોથી શરૂ થયેલ વૈશ્વિક ગૌરવગાથાને તાનારીરી જેવી કલાધરિત્રી ભગીનીઓએ પેઢીઓ સુધી સાચવી અને વર્તમાન યુગમાં એ જ સંસ્કારયાત્રાને આ ધરતીના પનોતા પુત્ર વડાપ્રધાન નરેન્દ્ર મોદીએ સુશાસન યાત્રા સાથે વિકાસ યાત્રાનું વૈશ્વિક રૂપ આપ્યું છે તેનો આનંદ વ્યક્ત કર્યો હતો.